
Opština Tutin
Opštinsko vijeće


[bookmark: _Hlk205982595]    Na osnovu člana 46. i 47. Zakona o lokalnoj samoupravi  (“Službeni gl. RS “, broj 129/07, 83/2014-dr.zakon, 101/2016-dr.zakon, 47/2018 i 111/2021-dr.zakon), člana 138. Zakona o sportu ( „Službeni glasnik RS“, br. 10/16  ), člana 70. Statuta opštine Tutin („Službeni list  opštine Tutin“ br. 1/19 ) i člana 6. i 49. Poslovnika Opštinskog vijeća („Službeni list opštine Tutin“ br. 8/19), Pravilnika o odobravanju i finansiranju programa kojima se zadovolјavaju potrebe i interesi građana u oblasti sporta opštine Tutin broj 06-55-5/2021 od 20.09.2021.godine, Odluke o izmjenama i dopunama Odluke  o  budžetu opštine Tutin  za 2026. godinu („Sl. list Opštine Tutin“ br. 6/2025 od 26.12.2025. godine), a na prijedlog Komisije za ocjenu podnijetih prijedloga godišnjih programa za sportske klubove i školski sport, Opštinsko vijeće opštine Tutin na sjednici 002839013/2026 održanoj dana 10.juna 2026. godine, donosi      
                                                                                                        
ODLUKU
o dodeli novčanih sredstava Fudbalskom klubu Tutin

I

Ovim Odlukom se dodeljuju Fudbalskom klubu Tutin preostala novčana sredstva u iznosu od 1.255.000,00 RSD predviđenih za finansiranje programa  za sportske klubove sa teritorije opštine Tutin  u 2026. godini.
II

Sredstva se odobravaju u skladu sa Odlukom  o  budžetu opštine Tutin  za 2026. godinu („Sl. list Opštine Tutin“ br. 6/2025 od 26.12.2025. godine), programska aktivnost 1301-0001 - Podrška lokalnim sportskim organizacijama, udruženjima i savezima, funkcionalne klasifikacije 810; pozicije 132 i ekonomske kasifikacije 481000, kao i na osnovu prijedloga Komisije za ocjenu podnijetih prijedloga godišnjih programa za sportske klubove i školski sport od 09.06.2026. godine.
III

FK Tutin je u obavezi da prije zaključivanja Aneksa ugovora o realizaciji programa uskladi finansijski plan i programske aktivnosti sa visinom dodijeljenih sredstava i isti dostavi Opštinskom vijeću opštine Tutin.
IV

Predsjednik opštine Tutin će potpisati Aneks ugovora sa FK Tutin, kojim će se regulisati međusobna prava i obaveze.

OBRAZLOŽENJE


Član 138. Zakona o sportu („Sl. glasnik RS", br.10/16) propisano je da jedinica lokalne samouprave preko nadležnih organa uređuje bliže uslove, kriterijume i način i postupak dodele sredstava iz budžeta jedinice lokalne samouprave, odnosno odobrenje programa za zadovoljavanje potreba građana u oblasti sporta na teritoriji jedinice lokalne samouprave i način javnog objavljivanja podataka o predloženim programima za finansiranje, odobrenim programima i realizaciji odobrenih programa.
Pravilnikom o odobravanju i finansiranju programa kojima se zadovolјavaju potrebe i interesi građana u oblasti sporta opštine Tutin broj 06-55-5/2021 od 20.09.2021.godine propisani su uslovi, kriterijumi i način i postupak odobravanja programa, odnosno projekta kojima se zadovolјavaju potrebe i interesi građana u oblasti sporta i dodjele sredstava, izgled i sadržina prijedloga programa, odnosno projekta i dokumentacije koja se uz prijedlog podnosi, sadržina i izgled izvještaja o realizaciji programa, način i postupak kontrole realizacije odobrenih programa, odnosno projekta i način javnog objavlјivanja podataka o predloženim programima, odnosno projektima za finansiranje.
 Opštinsko vijeće je donijelo Rješenje br. 001022030-7/2026 dana 05.03.2026. godine, o formiranju stručne komisije za ocjenu podnijetih prijedloga godišnjih programa za sportske klubove i školski sport, koja je sačinila Prijedlog za odobravanje i finansiranje projekata od javnog interesa koje realizuju sportska udruženja, a biće finansirani iz budžeta opštine Tutin za 2026.  godinu.
Opštinsko vijeće je na prijedlog Komisije za ocjenu podnijetih prijedloga godišnjih programa za sportske klubove i školski sport, na sjednici broj 001022030/2026 održanoj dana 05.03.2026. godine donelo Odluku o odobravanju i finansiranju projekata od javnog interesa i redovnih godišnjih programa koje realizuju sportska udruženja građana, a koji će se  finansirati iz budžeta Opštine Tutin za 2026. godinu broj 001022030-7/2026 kojom su Fudbalskom klubu Tutin odobrena sredstva u iznosu od 3.213.000 RSD, nakon čega je predsjednica Opštine Tutin zaključila Ugovor o realizovanju projekata od javnog interesa koje realizuju sportska udruženja građana broj 001260139/2026 dana 12.03.2026.godine.
Komisija za ocjenu podnijetih prijedloga godišnjih programa za sportske klubove i školski sport je, nakon razmatranja zahtjeva FK Tutin dana 09.06.2026. godine, Opštinskom vijeću dostavila prijedlog za dodjelu FK Tutin novčana sredstva u iznosu od 1.690.000,00 RSD od preostalih sredstvava predviđenih za finansiranje programa za sportske klubove sa teritorije opštine Tutin  u 2026. godini, sa razloga što ranije odobrena novčana sredstva nisu dovoljna za funkcionisanje kluba i nastavak takmičenja. 
U daljem postupku utvrđeno je da Odlukom  o  budžetu opštine Tutin  za 2026. godinu („Sl. list Opštine Tutin“ br. 6/2025 od 26.12.2025. godine) na programskoj aktivnosti 1301-0001 – Podrška lokalnim sportskim organizacijama, udruženjima i savezima, preostalo neraspoređenih novčanih sredstava u iznosu od 1.255.000,00 RSD, te je Opštinsko vijeće opštine Tutin odlučilo kao u dispozitivu Odluke.


REPUBLIKA SRBIJA
OPŠTINSKO VIJEĆE OPŠTINE TUTIN

